Danas Sveti Vartolomej

Srpska pravoslavna crkva danas slavi Svetog Vartolomeja, jednog od 12 velikih apostola koji je propovijedao Jevanđelje zajedno sa Svetim Jovanom Bogoslovom i apostolom Filipom.

Prema predanju, stradao je mučenički nakon propovjedi u Maloj Aziji, Indiji i Jermeniji.

U narodu je poznat i kao Vratoloma, zaštitnik poljoprivrede, uz vjerovanje da se na njegov dan ne radi u polju kako bi se sačuvali usjevi.

Vjeruje se da, ako radite na Vratolomije, postoji opasnost od poplava, grada i oluje.

Posebno je rašireno vjerovanje da se na Vratolomije ne smije penjati nigdje, da se ne bi “slomio vrat”.

Izvor: RTRS